Η ολική ανακαίνιση του σπιτιού έχει πολύ υψηλό κόστος (ίσως και πάνω από 10.000€). Γι' αυτό προσφέρεται σαν λύση και η μερική ανακαίνιση του σπιτιού. Συνήθως, όταν μιλάμε για μερική ανακαίνιση εννοούμε μόνο ένα ή δύο δωμάτια. Για παράδειγμα, αν ανακαινίσεις μόνο τις κρεβατοκάμαρες, κάνεις μερική ανακαίνιση.
Επίσης, υπάρχει πιθανότητα να κάνεις εργασίες για όλο το σπίτι, αλλά σε μικρή κλίμακα. Για παράδειγμα, μερική ανακαίνιση του σπιτιού μπορεί να θεωρηθεί και η εφαρμογή νέας μόνωσης και ελαιοχρωματισμού, χωρίς όμως να κάνεις άλλες μεγάλες εργασίες. Οι επαγγελματίες, λαμβάνοντας υπόψη ακριβώς τις ανάγκες σου, θα σου δώσουν προσφορές μερικής ανακαίνισης που σε καλύπτουν απόλυτα.